༄༅།  ། (《¡¶ཞ》¡+གསང་ཆེན་)ཐབས་ལ་མཁས་པའི་∶¡Ãསྡོམ་ཞེས་བྱ་བ་(《¡¶ཞ》¡ས་བཅད་)བཞུགས།  །  ༄༅།  ། ཐབས་ལ་མཁས་པའི་སྡོམ་ཞེས་བྱ་བ།  སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།  ། གང་ཞིག་ཐབས་ལ་མཁས་པས་རང་གི་དོན།  ། ཕུན་ཚོགས་བརྙེས་ནས་གཞན་དོན་ལྷུན་གྲུབ་པ།  ། རྫོགས་སངས་རྒྱས་ལ་བཏུད་ནས་དེ་ཡི་གསུང་།  ། ཐབས་ལ་མཁས་པའི་སྡོམ་འདི་བཤད་པར་བྱ།  ། དེ་ལ་གསུམ།  གླེང་གཞིའི་ཆོས་ཇི་ལྟར་བྱུང་བའི་ཚུལ་བསྟན་པ།  གང་གསུངས་པའི་མདོ་གཞུང་དངོས།  མཇུག་འཁོར་རྣམས་རྗེས་སུ་ཡི་རང་བས་གཞུང་རྣམས་རྫོགས་པར་བསྟན་པའོ།  ། གཉིས་པ་ལ་གཉིས།  ཞུས་པ་དང་ལན་ནོ༑ ༑ དང་པོ་ལ་གསུམ།  སྐབས་དབྱེ་བར་ཞུ་བ་དང་།  སྟོན་པས་སྐབས་གནང་བ་ཇི་ལྟར་ཞུས་པའི་ཚུལ་ལོ།  ། ལན་ལ་གཉིས།  མཉན་པར་གདམས་པ་དང་།  དོན་དངོས་སོ།  ། དེ་ལ་གཉིས།  ཐབས་ལ་མཁས་པའི་ཆོས་ཀྱི་རྣམ་གྲངས་དངོས་དང་།  དེ་གཟུང་བའི་ཕན་ཡོན་ནོ།  ། དང་པོ་ལ་གཉིས།  བྱང་ཆུབ་སེམས་དཔའི་ཐབས་ལ་མཁས་པ་དང་།  དེ་བཞིན་གཤེགས་པའི་ཐབས་ལ་མཁས་པའོ།  ། དང་པོ་ལ་གཉིས༑  བྱང་ཆུབ་སེམས་དཔའ་ལས་དང་པོ་པའི་ཐབས་ལ་མཁས་པ་དང་།  བྱང་ཆུབ་སེམས་དཔའི་མཆོག་གཞན་དང་།  སྟོང་པ་ཉིད་བྱང་ཆུབ་སེམས་དཔའི་དུས་ཀྱི་ཐབས་ལ་མཁས་པ་བསྟན་པས་འཕགས་པའི་ཐབས་ལ་མཁས་པའོ།  །  དང་པོ་ལ་དགུ།  སྦྱིན་པའི་ཐབས་ལ་མཁས་པ་དང་།  རྗེས་སུ་ཡི་རང་བ་དང་།  བདག་པོས་མ་བཟུང་བའི་མཆོད་པ།  སེམས་ཅན་ལ་དམིགས་པ།  སངས་རྒྱས་ལ་དམིགས་པ།  བདག་ཉིད་ལ་དམིགས་པ།  གཉིས་ཀ་ལ་དམིགས་པ།  སྦྱིན་པས་ཕ་རོལ་ཏུ་ཕྱིན་པ་དྲུག་རྫོགས་པར་འགྱུར་བ།  ཚུལ་ཁྲིམས་ཀྱི་ཐབས་ལ་མཁས་པའོ།  ། བཞི་པ་ལ་གཉིས།  སེམས་ཅན་སྡུག་བསྔལ་བ་ལ་དམིགས་པ་དང་༑  བདེ་བ་ལ་དམིགས་པའོ།  ། བདག་ཉིད་ལ་(《¡¶ཞ》¡+དམིགས་ལ་)གཉིས།  བློ་རྟུལ་བས་ཇི་ལྟར་བྱ་བ་དང་།  དབུལ་པོས་ཇི་ལྟར་བྱ་བའོ།  ། ཚུལ་ཁྲིམས་ཀྱི་ཐབས་ལ་མཁས་པ་ལ་གཉིས།  ཉེས་ལྟུང་བཤགས་པའི་ཐབས་ལ་མཁས་པ་དང་༑  བྱང་ཆུབ་སེམས་དཔའི་རྩ་བའི་ལྟུང་བ་ཆེས་ཆེ་བ་ངོས་བཟུང་ཞིང་དེ་སྤང་བའི་ཐབས་ལ་མཁས་པའོ།  ། གཉིས་པ་འཕགས་པའི་ཐབས་ལ་མཁས་པ་ལ་གཉིས༑  བྱང་ཆུབ་སེམས་དཔའ་ཆེན་པོའི་རྟོག་པ་བརྗོད་པ་རྣམས་དང་དཔེ་རྣམས་ཀྱི་རླབས་པོ་ཆེའི་ཐབས་ལ་མཁས་པ་བསྟན་པ་དང་།  ཐུབ་པ་ཉིད་བྱང་ཆུབ་སེམས་དཔའི་དུས་ཇི་ལྟར་མཛད་པའི་ཚུལ་བསྟན་པས་སྐྱེ་བ་གཅིག་གིས་ཐོགས་པ་དང་།  སྲིད་པ་ཐ་མ་པའི་ཐབས་ལ་མཁས་པའོ།  ། དང་པོ་ལ་བདུན།  འདོད་པའི་བདེ་བས་མི་གོས་པའི་ཐབས་ལ་མཁས་པ་གཉིས་སྐུར་པ་སེལ་བའི་ཐབས་ལ་མཁས་པ་དགེ་སློང་དྲི་མེད་ཀྱི་རྣམ་ཐར།  ཐབས་ལ་མཁས་པས་འདོད་པ་བསྟེན་ཀྱང་ཉེས་པར་མི་འགྱུར་བ་དཔེ་སྣ་ཚོགས་ཀྱིས་བསྟན་པ།  བྱང་ཆུབ་སེམས་དཔའ་ལ་ཆགས་པའང་དོན་དུ་འགྱུར་བ་དགེ་སློང་དགའ་བྱེད་ཀྱི་རྣམ་པར་ཐར་པ་བསྟན་པ།  ཐབས་ལ་མཁས་པ་རྟོགས་པའི་གཡེང་བ་མང་པོ་བྱང་ཆུབ་ཀྱི་སེམས་གཅིག་ཏུ་བསྒྱུར་བའི་རི་རབ་ཀྱི་དཔེས་བསྟན་པ།  སྡུག་བསྔལ་སྣ་ཚོགས་པ་ཐབས་ལ་མཁས་པ་གཅིག་གིས་སེལ་བ་སྨན་ལྟ་མཛེས་ཀྱི་དཔེས་བསྟན་པ།  རང་ཉིད་སྲིད་ཞིའི་མཐར་མི་ལྟུང་ཞིང་གཞན་འདྲེན་པའི་ཐབས་ལ་མཁས་པ་འབྲོག་དང་གྲོང་གི་དཔེས་བསྟན་པའོ།  ། དང་པོ་ལ་གཉིས།  ཚོགས་ཅན་རབ་མཆོག་རྒྱལ་པོའི་རྣམ་པར་ཐར་པ་དང་།  བྲམ་ཟེའི་ཁྱེའུ་སྐར་མའི་རྣམ་པར་ཐར་པའོ།  ། ཚོགས་ཅན་རབ་མཆོག་གི་རྣམ་པར་ཐར་པ་ལ་དྲུགཀུན་དགའ་བོས་གླེངས་པ།  ཚོགས་ཅན་རབ་མཆོག་གིས་རྫུ་འཕྲུལ་བསྟན་པ།  ཀུན་དགའ་བོས་ནོངས་པ་བཤགས་པ།  བཅོམ་ལྡན་འདས་ཀྱིས་དེའི་ཐབས་ལ་མཁས་པ་རྒྱས་པར་གསུངས་པ།  ཚོགས་ཅན་རབ་མཆོག་རང་གི་རྟོགས་པ་བརྗོད་པ།  བཅོམ་ལྡན་འདས་ཀྱིས་སླར་རྗེས་སུ་བསྔགས་པའོ།  ། དཔེ་སྣ་ཚོགས་ཀྱིས་བསྟན་པ་ལ་དྲུགསྦྲུལ་འཚོང་མ།  མེས་གདུངས་པའི་ས་བོན།  བུང་བ།  ཉ་པ༑  སྔགས་འཆང་བ།  འཕོང་གི་སློབ་དཔོན་གྱི་དཔེའོ།  ། ཐུབ་པ་ཉིད་བྱང་ཆུབ་སེམས་དཔའི་དུས་སུ་ཇི་ལྟར་མཛད་པའི་ཚུལ་བསྟན་པ་ལ་གཉིས།  སྐྱེ་བ་གཅིག་གིས་ཐོགས་པའི་ཐབས་ལ་མཁས་པ་དང་།  སྲིད་པ་ཐ་མ་པའི་ཐབས་ལ་མཁས་པའོ༑ ༑ དང་པོ་ལ་གསུམ།  བྱང་ཆུབ་སེམས་དཔའ་ཐབས་ལ་མཁས་ཤིང་གནོད་པ་སྤང་བ་བསྟན་པ་དང་།  དེ་ལ་རྩོད་པ་སྤང་བ་དང་།  ཐབས་ལ་མཁས་པ་དངོས་རྒྱུ་མཚན་དང་བཅས་པར་བསྟན་པའོ།  ། གཉིས་པ་ལ་གཉིས།  རྩོད་པ་དང་ལན་ནོ༑ ༑ དེ་ལ་གཉིས།  མདོར་བསྟན་པ་དང་།  རྒྱས་པར་བཤད་པའོ།  ། དེ་ལ་ གསུམ༑  དུས་ལ་དབང་འབྱོར་བ་དང་།  ཏིང་ངེ་འཛིན་ལ་དབང་འབྱོར་བ་དང་།  སྐྱེ་བ་ལ་དབང་འབྱོར་པ་ཐབས་ལ་མཁས་པའོ།  ། དེ་ལ་གསུམ།  དགའ་ལྡན་གྱི་གནས་ནས་འཕོས་པ།  ལྷུམས་སུ་འཇུག་པ།  ལྷུམས་ན་གནས་པའི་ཐབས་ལ་མཁས་པའོ།  ། སྲིད་པ་ཐ་མ་པའི་ཐབས་ལ་མཁས་པ་ལ་བདུན།  ལྷུམས་ནས་བལྟམས་པ།  གཞོན་ནུའི་རོལ་རྩེད།  བཙུན་མོའི་འཁོར་བསྟན་པ།  ཁབ་ནས་འབྱུང་བ།  དཀའ་བ་སྤྱད་པ།  བྱང་ཆུབ་སྙིང་པོར་གཤེགས་པ།  བདུད་ཀྱི་སྡེ་བཅོམ་པའོ།  དང་པོ་ལ་ལྔ།  མངལ་ནས་འབྱུང་བའི་འཐད་པ།  གང་དུ་འབྱུང་བའི་གནས།  ཇི་ལྟར་བྱུང་བའི་ཚུལ།  གང་ནས་བྱུང་བའི་ཚུལ།  དེ་ལྟར་བྱུང་མ་ཐག་གི་མཛད་པའོ།  ། དེ་ལ་བཞི།  ཞབས་འབྲིང་བ།  སྐུའི་ཀུན་ཏུ་སྤྱོད་པ།  གཙོ་བོར་ཞལ་གྱིས་བཞེས་པ་དང་བཞད་པ་གཉིས་ཀྱིས་གསུང་གི་ཀུན་ཏུ་སྤྱོད་པ།  འཇིག་རྟེན་པའི་ཚུལ་དང་བསྟུན་པའོ།  ། གཉིས་པ་ལ་གསུམ།  རོལ་རྩེད་ལ་འཇུག་པའི་འཐད་པ་དང་།  ཡུམ་གྱི་སྐུ་ཚེ་མཁྱེན་པ་དང་།  རོལ་རྩེད་དངོས་ཀྱི་ཐབས་ལ་མཁས་པའོ།  ། བཞི་པ་ལ་གསུམ།  ཁབ་ནས་འབྱུང་བ་དངོས།  འབྱོར་པ་དོན་དུ་མི་གཉེར་བར་བསྟན་པ།  བདག་ཉིད་ཀྱིས་དབུ་སྐྲ་བཞར་བའི་འཐད་པའོ༑ ༑ ལྔ་པ་ལ་གཉིས།  དང་པོ་ཟས་མི་གསོལ་བའི་དགོས་པ་དང་།  ཕྱིས་གསོལ་བའི་འཐད་པའོ།  ། དེ་བཞིན་གཤེགས་པའི་ཐབས་ལ་མཁས་པ་ལ་གསུམ༑  བྱང་ཆུབ་ཀྱི་ཤིང་དྲུང་དུ་བཞུགས་པ།  ཆོས་ཀྱི་འཁོར་ལོ་བསྐོར་བར་བསྐུལ་བ།  ལས་ཀྱི་རྒྱུ་བ་བསྟན་པའོ།  ། དེ་ལ་བཞི།  དེ་བཞིན་གཤེགས་པ་ལས་ཀྱི་སྒྲིབ་པ་ལས་གྲོལ་བར་བསྟན་པ།  སློབ་དཔོན་སྨན་པ།  མ་མའི་དཔེ་གསུམ་གྱིས་དེ་ངེས་པར་བྱ་བའི་སྒྲིབ་པ་ལས་གྲོལ་ཡང་ལས་ལ་སྤྱོད་པའི་ཚུལ་རྒྱས་པར་བསྟན་པ།  མཇུག་བསྡུ་བའོ།  ། གསུམ་པ་ལ་བཅུ།  སྲོག་གཅོད་པའི་ལས་ཀྱི་རྒྱུ་བ༑  སྨན་གསོལ་བ།  བསོད་སྙོམས་མ་རྙེད་པ།  སྐུར་པ་ཐོབ་པ།  གཞན་གྱི་གནོད་པ་སེལ་བ་བཏང་སྙོམས་སུ་མཛད་པ།  རྟ་ཆས་གསོལ་བ།  སྐུ་རྒྱབ་བསྙུང་བར་བསྟན་པ།  ཀླད་པ་བསྙུང་བར་བསྟན་པ།  སྦྱོར་བ་དང་དུ་བཞེས་པ།  ལྷ་སྦྱིན་ཡང་ཡང་རྗེས་སུ་འབྲང་བར་བསྟན་པའོ།  ། དེ་གཟུང་བའི་ཕན་ཡོན་ལ་གསུམ༑  དོན་གསལ་བར་གདམས་པ།  འདིའི་དོན་ཤེས་པའི་ཕན་ཡོན་དང་།  ཚིག་ཐོས་པའི་ཕན་ཡོན་ལ་གཉིས་ཀྱི་ཕན་ཡོན་དངོས་དང་།  མིང་གི་རྣམ་གྲངས་སོ༑ ༑ དེ་བཞིན་གཤེགས་པ་ཀུན་གྱི་གསང་།  ། གསང་ཆེན་ཐབས་ལ་མཁས་པའི་སྡོམ༑ ༑ སྡོམ་བརྩོན་འཕགས་པས་གསལ་བར་བསྟན།  ། བསྟན་པས་འགྲོ་ཀུན་ཀུན་མཁྱེན་ཤོག། དེ་བཞིན་གཤེགས་པ་ཐམས་ཅད་ཀྱི་གསང་ཆེན་ཐབས་ལ་མཁས་པའི་མདོའི་དོན་བསྡུས་པ་འདི་ནི་བདེ་བར་གཤེགས་པའི་གསུང་རབ་རྒྱ་མཚོའི་བང་མཛོད་བླ་མ་དམ་པ་ཆོས་ཀྱི་རྒྱལ་པོ་རིན་པོ་ཆེ་དེ་ཉིད་ཀྱི་ཞལ་སྔ་ནས་ཕལ་ཆེར་རྫོགས་པ་ཞིག་ཡི་གཻར་བཀོད་ལ།  མཇུག་ཅུང་ཟད་མ་བྲིས་པ་ནི་དེ་ཉིད་ཀྱི་གསུང་ལ་ཟིན་རིས་བགྱྀས་པ་ཞིག་ལས་བྲིས་པའོ། །  ། །